11. 6. 94 De Europæiske Fællesskabers Tidende Nr. L 146/23 KOMMISSIONENS BESLUTNING af 25. maj 1994 om ændring af artikel 5, nr. 9, i direktiv 92/46/EØF for så vidt angår frysepunktet (94/330/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 92/46/EØF af 16. juni 1992 om sundhedsbestemmelser for produktion og afsætning af rå mælk, varmebehandlet mælk og mælkeba- serede produkter ()), særlig artikel 5, nr. 9, andet afsnit, og ud fra følgende betragtninger : I medfør af artikel 5, nr. 9, andet afsnit, i direktiv 92/46/ FØF har en medlemsstat anmodet om genbehandling af kravene i artikel 5, nr. 9, første afsnit, navnlig hvad angår frysepunktet for varmebehandlet komælk til konsum ; ifølge de foreliggende statistiske undersøgelser kan komælks frysepunkt målt straks efter malkningen variere alt efter medlemsstat og sæson, fodring og malkekøernes race, kælvningsperiode og laktation samt det geografiske og klimatiske miljø ; det bør tillades af markedsføre varmebehandlet komælk, hvis frysepunkt under bestemte omstændigheder over- stiger den værdi, der er fastsat i artikel 5, nr. 9, første afsnit, i direktiv 92/46/EØF ; denne mulighed bør være begrænset for at give alle fornødne garantier i tilfælde, hvor kontrolresultater som fastsat i bilag C, kapitel I, afsnit A, punkt 3, litra b), godtgør fravær af optaget vand ; () EFT nr. L 268 af 14. 9. 1992, s. 1. de øvrige krav i artikel 5, nr. 9, første afsnit, i direktiv 92/46/EØF er fortsat genstand for statistiske og videnska- belige undersøgelser ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING : Artikel 1 I artikel 5, nr. 9, første afsnit, i direktiv 92/46/EØF tilføjes følgende sætning: »Et frysepunkt på over — 0,52C kan dog accepteres, såfremt den kontrol, der er fastsat i bilag C, kapitel I, afsnit A, punkt 3, litra b), beviser, at der ikke er optaget vand til stede.« Artikel 2 Denne beslutning er rettet til medlemsstaterne. Udfærdiget i Bruxelles, den 25. maj 1994. På Kommissionens vegne René STEICHEN Medlem af Kommissionen